Adelfa

An adelfa (Nerium oleander) na komun na bisto sa apod na oleander o rosebay, sarong palungpong o sadit na kahoy na pigkukultibar sa bilog na kinaban sa mga lugar na temperado asin subtropikal bilang sarong ornamental asin landscaping na tinanom. Ini an solamenteng species na presenteng pigklasipikar sa genus Nerium, na kabali sa subfamily Apocynoideae kan dogbane family Apocynaceae. Ini lakop na marhay na pigkukultibar na mayo pang eksaktong rehiyon kan ginikanan an namidbid, dawa ngani ini parati na inaasosyar sa Mediterranean Basin.

An adelfa nagdadakula sagkod sa 2-6 metros (7-20 piye) an langkaw. Ini pinakaparateng pigtatanom sa natural na pormang shrub, alagad pwedeng sanayon na magin sarong sadit na kahoy na may sarong poon. Ini matiyaga sa tigmara asin pagbaha, alagad bako sa halawig na pagyelo. An mga puti, rosas o pula na limang-lobed na burak nagtutubo sa mga grupo sa bilog na taon, na nag-uuswag sa panahon nin tig-init. An bunga sarong halawig na mahiwas na padis nin mga follicle, na nagbubukas sa pagkahinog tanganing magpaluwas nin kadakol na mga pisog na may buhok.

Toltolan